Foilsiú teachtaireachta maidir le leasú caighdeánach a fhormheas ar shonraíocht táirge i ndáil le hainm in earnáil an fhíona dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún

(2022/C 341/06)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

TEACHTAIREACHT MAIDIR LE LEASÚ CAIGHDEÁNACH AG ATHRÚ AN DOICIMÉID AONAIR

“Priorat/Priorato”

PDO-ES-A1560-AM03

Dáta teachtaireachta: 10.6.2022

TUAIRISC AR AN LEASÚ FORMHEASTA AGUS CÚISEANNA LEIS

1. Aonaid gheografacha nua atá níos lú a chur leis

TUAIRISC:

Cuireadh roinnt aonad geografach nua atá níos lú (suíomhanna agus fíonghoirt) leis.

Leis an leasú seo modhnaítear Roinn 4.2 den tsonraíocht táirge trí phointí b) agus c) a chur leis. Ní dhéanann sé difear don doiciméad aonair, áfach.

Is leasú caighdeánach é, ós rud é nach gcomhfhreagraíonn sé d’aon cheann de na cineálacha atá liostaithe in Airteagal 14(1) de Rialachán Tarmligthe (AE) 2019/33 ón gCoimisiún an 17 Deireadh Fómhair 2018.

CÚISEANNA:

Anuas ar na haonaid gheografacha níos lú a aithnítear faoi láthair sa tsonraíocht táirge, tá Bord Rialála an STFC “Priorat” ag obair chun ainmneacha na suíomhanna sa limistéar STFC atá san áireamh sa chlár talún agus/nó i léarscáileanna oifigiúla a shainaithint, chun logainmneacha áitiúla a chaomhnú agus a chur chun cinn.

Sa chomhthéacs seo, d’úsáid an Bord Rialála léarscáileanna atá ann faoi láthair chomh maith le léarscáileanna stairiúla agus doiciméid a bhaineann leis an gclár talún chun liosta suíomhanna sa limistéar STFC “Priorat” a tharraingt suas agus a fhormheas, agus is é aidhm dó a áirithiú go bhfuil na suíomhanna “dea-shainithe” trí léarscáileanna agus trí thagairtí na bpolagán agus na ndáileachtaí cadastracha a ghabhann leo, i gcomhréir le hAirteagal 55 de Rialachán (AE) 2019/33.

Thugamar faoi deara freisin, ar scála níos lú fós, go dtugtar a n-ainmneacha sonracha féin ar fhíonghoirt áirithe freisin, rud a fhágann gur féidir iad a shainaithint. Chun go sainaithnítear fíonghoirt ar a dtugtar logainm sonrach nó ainm traidisiúnta go hoifigiúil faoin ainm sin, ní mór iad a bheith iontráilte i gClár na bhFíonsaothraithe ag an mBord Rialála. I gcomhréir le hAirteagal 20(2) den Rialachán maidir le STFC “Priorat” (Ordú Rialtas na Catalóine ARP 188/2006 an 18 Aibreán 2006), ní mór na nithe a leanas a áireamh leis an gClár, inter alia: “... ainm an fhíonghoirt, an áit agus an bardas ina bhfuil dáileacht an fhíonghoirt lonnaithe, an limistéar táirgthe, sonraí an pholagáin agus na ndáileachtaí ó Chlár Fíonghort na Catalóine [Registro vitivinícola de Cataluña], an cineál nó na cineálacha fíniúna a fhástar agus cibé faisnéis is gá chun an fíonghort atá i gceist a aicmiú agus a aimsiú go cruinn”.

Tá idir feidhm theicniúil agus fheidhm chultúrtha ag na hainmneacha a shonraíonn na háiteanna i limistéar (cuid de bhardas): feidhm theicniúil toisc go sainaithnítear leo na háiteanna go geografach, agus feidhm chultúrtha toisc go gcuirtear faisnéis in iúl leo faoi chultúr, teanga nó nósanna na ndaoine a thug ainm dóibh. Sa chomhthéacs seo, is cuid mhór den oidhreacht chomhchoiteann iad logainmneacha, oidhreacht ar cheart í a chosaint mar chuid d’atharthacht teanga agus chultúrtha an limistéir.

Leis an Naoú Comhdháil de na Náisiúin Aontaithe ar Chaighdeánú Ainmneacha Geografacha (Rún IX/4, Nua-Eabhrac, Lúnasa 2007) aithníodh, inter alia, luach logainmneacha mar chuid d’oidhreacht chultúrtha dholáimhsithe náisiúin. Déantar tagairt don luach seo freisin sa bhrollach a ghabhann le Foraithne 59/2001 ó Rialtas na Catalóine an 23 Eanáir 2001 lena mbunaítear an Coiste um Logainmneacha [Comisión de Toponimia] agus lena leasaítear Foraithne 78/1991 maidir le húsáid na logainmneacha.

I gcomhthéacs an fhíonsaothrúcháin, agus go háirithe sa limistéar a chumhdaítear le STFC “priorat”, leis an tábhacht sheanbhunaithe eacnamaíoch agus chultúrtha a bhaineann le fíonghoirt le haghaidh daoine áitiúla agus grúpaí teanga agus eitneacha, léirítear go soiléir a luach mar oidhreacht chultúrtha dholáimhsithe. Leis an rogha fíon a lipéadú le hainm suímh nó fíonghoirt shonraigh mar “aonad geografach níos lú”, is féidir an áit inar fásadh na fíonchaora a shainaithint i dtéarmaí geografacha beachta. Thairis sin, cuidíonn sé le caomhnú agus le cur chun cinn na n-ainmneacha a thug na glúine fíonsaothraithe roimhe seo sa limistéar STFC “Priorat” ar na háiteanna éagsúla (codanna de bhardais) atá sa limistéar geografach críochaithe.

Is é an cuspóir atá anseo an rogha a thabhairt do tháirgeoirí fíonta atá údaraithe an STFC a léiriú an áit inar fásadh na fíonchaora a úsáideadh chun fíon sonrach a tháirgeadh a shainaithint – i dtéarmaí geografacha beachta – agus ar an gcaoi sin a oiread faisnéise agus is féidir a sholáthar do thomhaltóirí agus cuidiú leis na hainmneacha faoina n-aithnítear suíomhanna agus fíonghoirt an limistéir a choimeád beo agus a chur chun cinn, i gcomhréir le nósanna áitiúla.

2. Uastáirgeachtaí nua táirgthe

TUAIRISC:

Rinneadh na huastáirgeachtaí le haghaidh táirgeadh fíonchaor a laghdú nuair a bhaineann siad le fíon a bheidh le lipéadú le haon cheann de na tásca a leanas, atá nasctha leis na haonaid gheografacha éagsúla a aithnítear: “vila” (sráidbhaile), “paraje” (suíomh), “viña clasificada” (fíonghort aicmithe) agus “gran viña clasificada” (mórfhíonghort aicmithe).

Leis an leasú seo modhnaítear Roinn 8.3(B) den tsonraíocht táirge agus Roinn 5.2 den doiciméad aonair.

Is leasú caighdeánach é, ós rud é nach gcomhfhreagraíonn sé d’aon cheann de na cineálacha atá liostaithe in Airteagal 14(1) de Rialachán Tarmligthe (AE) 2019/33 ón gCoimisiún an 17 Deireadh Fómhair 2018.

CÚISEANNA:

Is é is aidhm aige sin feabhas a chur ar cháilíocht agus faisnéis níos cruinne a chur ar fáil don tomhaltóir faoin áit ina bhfástar na fíonchaora.

3. Ceanglais maidir le tásca lipéadaithe nua a úsáid i gcomhar le haonaid gheografacha níos lú

TUAIRISC:

Athraíodh na ceanglais maidir leis an léiriú saintréithe “vino de vila de” (fíon sráidbhaile ó) a úsáid, agus leagadh síos na coinníollacha maidir leis na tásca nua “paraje”, “viña clasificada” agus “gran viña clasificada” a úsáid, agus iad go léir i gcomhar le hainm aonaid gheografaigh níos lú.

Leis an leasú seo modhnaítear Roinn 8.3(B) den tsonraíocht táirge agus Roinn 9 den doiciméad aonair.

Is leasú caighdeánach é, ós rud é nach gcomhfhreagraíonn sé d’aon cheann de na cineálacha atá liostaithe in Airteagal 14(1) de Rialachán Tarmligthe (AE) 2019/33 ón gCoimisiún an 17 Deireadh Fómhair 2018.

CÚISEANNA:

De réir an togra, ba cheart 100 % de na fíonchaora teacht ón aonad geografach níos lú atá i gceist i gcásanna ina n-úsáidtear na tásca roghnacha thuasluaite i gcomhar le haonaid gheografacha níos lú. Moltar freisin teorainneacha a fhorchur maidir le cleachtais saothraithe agus fhíoneolaíocha ionas nach ndéanfar tagairt d’aonaid gheografacha níos lú ach amháin i gcás ina gcuirtear saintréithe tipiciúla fíonta STFC “Priorat” in iúl chomh fada agus is féidir agus inar tháinig tromlach na bhfíonchaor ó fhíniúnacha seanbhunaithe ísealtáirgeachta ar a bhfuil na cineálacha Garnacha Negra, Garnacha Peluda, Garnacha Blanca nó Cariñena, arb iad na cineálacha is coitianta iad a úsáidtear chun fíonta STFC “Priorat” a dhéanamh.

DOICIMÉAD AONAIR

1. Ainm an táirge

Priorat

Priorato

2. Cineál táisc gheografaigh

STFC – Sonrúchán Tionscnaimh faoi Chosaint

3. Catagóirí táirgí fíniúna

1. Fíon

3. Fíon licéir

16. Fíon ó fhíonchaora ró-aibí

4. Tuairisc ar an bhfÍon nó ar na fíonta

1. FÍON – fíonta geala agus rosé agus vinos de finca geala agus rosé (catagóir speisialta d’fhíonta fíonghoirt aonair ardcháilíochta sa Chatalóin)

TUAIRISC THÉACSÚIL GHAIRID

Glan, glé agus geal. An déine agus an cháilíocht chumhra cheart.

Fíonta geala: dea-bholaithe láidre, torthaíocha, bláthacha nó bainniúla. Cothromaithe, mín agus úr.

Fíonta geala arna dtabhairt chun cineáil in adhmad: dea-bholaithe de thorthaí agus/nó de spíosraí. Cothromaithe agus dea-struchtúrtha sa bhéal.

Fíonta rosé: dea--bholaithe torthaíocha agus/nó bláthacha. Agus iad torthaíoch sa bhéal, le hiarbhlas sásúil fada, bíonn céad bhlas na bhfíonta seo go deas agus forbraíonn sé ar an gcarball.

Ina theannta sin, ní mór cuma ghlan agus ghlé, an déine cumhra cheart agus struchtúr maith sa bhéal a bheith ag vinos de finca .

* Aigéadacht luaineach: fíonta faoi 1 bhliain d’aois: 16,5 mhilleachoibhéis in aghaidh an lítir; fíonta os cionn 1 bhliain d’aois: 18 milleachoibhéis in aghaidh an lítir.

* Dé-ocsaíd sulfair uasta: 200 mg/l má tá an cion siúcra níos lú ná 5 g/l agus 250 mg/l má tá sé níos mó ná nó cothrom le 5 g/l.

* I gcás nach sonraítear teorainneacha, beidh feidhm ag na rialacha dlí atá i bhfeidhm faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 13 Aigéadacht iomlán íosta 3,5 gram in aghaidh an lítir, arna léiriú mar aigéad tartarach Aigéadacht luaineach uasta (ina milleachoibhéisí in aghaidh an lítir) Dé-ocsaíd sulfair iomlán uasta (ina milleagraim in aghaidh an lítir)

2. FÍON – fíonta dearga agus vinos de finca dearga

TUAIRISC THÉACSÚIL GHAIRID

Glan, glé agus geal. Dea-bholaithe torthaíocha agus/nó bláthacha agus/nó dea-bholaithe mianracha príomhúla. An chéad bhlas agus forbairt chothromaithe sa bhéal, le struchtúr agus úire.

Fíonta arna dtabhairt chun cineáil in adhmad: cuma ghlan agus ghlé. Cothromaíocht idir dea-bholaithe príomhúla, tánaisteacha agus treasacha. An chéad bhlas agus forbairt dhian agus shóil sa bhéal, le struchtúr sásúil tainnine.

Ina theannta sin, ní mór cuma ghlan agus ghlé, an déine cumhra cheart agus struchtúr maith sa bhéal a bheith ag vinos de finca .

* Aigéadacht luaineach: fíonta faoi 1 bhliain d’aois: 16,5 mhilleachoibhéis in aghaidh an lítir; fíonta os cionn 1 bhliain d’aois: 20 milleachoibhéis in aghaidh an lítir.

* Uasmhéid dé-ocsaíde sulfair: 150 mg/l má tá an cion siúcra níos lú ná 5 g/l agus 200 mg/l má tá sé níos mó ná nó cothrom le 5 g/l.

* I gcás nach sonraítear teorainneacha, beidh feidhm ag na rialacha dlí atá i bhfeidhm faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 13,5 Aigéadacht iomlán íosta 3,5 gram in aghaidh an lítir, arna léiriú mar aigéad tartarach Aigéadacht luaineach uasta (ina milleachoibhéisí in aghaidh an lítir) Dé-ocsaíd sulfair iomlán uasta (ina milleagraim in aghaidh an lítir)

3. FÍON LICÉIR (fíon rancio, fíon licéir milis, fíon geal agus dearg mistela, fíon atá milis go nádúrtha)

TUAIRISC THÉACSÚIL GHAIRID

Fíon Rancio: cuma ghlan agus ghlé, agus dath air idir dearg ar dhath an rúibín agus donn le himireacha terracotta. Dea-bholaithe treasacha a bhaineann go sonrach le teacht chun cineáil. Aigéadacht luaineach inaitheanta agus dea-bholaithe féideartha de thorthaí triomaithe. Aigéadacht chothromaithe agus uachtarúil ar an gcarball.

Fíon milis rancio: mar atá thuas ó thaobh cuma agus dea-bholaidh de. I dtéarmaí blais, olar suntasach agus milseacht inaitheanta.

Fíon licéir milis: cuma ghlan agus ghlé. Dea-bholaithe de thorthaí agus/nó de bhláthanna agus/nó de spíosraí agus/nó de thorthaí triomaithe. Olar maith sa bhéal agus milseacht inaitheanta.

Fíon geal mistela: glan agus glé; dath buí amhail tuí, le himireacha órga, b’fhéidir. Dea-bholaithe d’fhíonchaora úra, atá bláthach, torthaíoch agus/nó spíosrach. Olar maith, aigéadacht chothromaithe agus milseacht inaitheanta.

Fíon dearg mistela: mar atá thuas ach dath dearg air, b’fhéidir le himireacha corcairghorma.

Fíon atá milis go nádúrtha: cuma ghlan agus ghlé. Dea-bholaithe de thorthaí agus/nó de bhláthanna agus/nó de spíosraí agus/nó de thorthaí triomaithe. Dea-bholaithe treasacha féideartha. Olar maith sa bhéal agus milseacht inaitheanta.

* Aigéadacht luaineach: fíonta geala agus rosé: 18 milleachoibhéis in aghaidh an lítir ar a mhéad; fíonta dearga: 20 milleachoibhéis in aghaidh an lítir ar a mhéad; fíonta rancio : 40 milleachoibhéis in aghaidh an lítir ar a mhéad.

* Uasmhéid dé-ocsaíde sulfair: 150 mg/l má tá an cion siúcra níos lú ná 5 g/l agus 200 mg/l má tá sé níos mó ná nó cothrom le 5 g/l.

* I gcás nach sonraítear teorainneacha, beidh feidhm ag na rialacha dlí atá i bhfeidhm faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 15 Aigéadacht iomlán íosta 3,5 gram in aghaidh an lítir, arna léiriú mar aigéad tartarach Aigéadacht luaineach uasta (ina milleachoibhéisí in aghaidh an lítir) Dé-ocsaíd sulfair iomlán uasta (ina milleagraim in aghaidh an lítir)

4. FÍON Ó FHÍONCHAORA RÓ-AIBÍ

TUAIRISC THÉACSÚIL GHAIRID

Déantar fíonta ó fhíonchaora ró-aibí gan an neart alcóil nádúrtha a mhéadú go saorga, agus táirgtear an t-alcól go hiomlán trí choipeadh. Ní mór neart alcóil nádúrtha os cionn 15 % de réir toirte agus neart alcóil iarbhír íosta 13,5 % de réir toirte a bheith iontu.

Laistigh den chatagóir fíona seo, meastar gur fíon é vimblanc a fhaightear ó úrfhíon fíonchaor de chineál Garnacha Tinta a choiptear in umair, atá déanta as darach más féidir, agus uastoilleadh 100 lítear i ngach ceann acu.

Cuma ghlan agus ghlé. Ba cheart dath corcra-dearg a bheith ar fhíonta vimblanc óga, a d’fhéadfadh athrú ó thaobh déine, agus d’fhéadfadh dath an rúibín fiú a bheith ar fhíonta vimblanc atá tugtha chun cineáil. Dea-bholaithe de thorthaí triomaithe. Dea-bholaithe treasacha féideartha. Olar maith sa bhéal agus milseacht inaitheanta.

* Aigéadacht luaineach: fíonta faoi 1 bhliain d’aois: 16,5 mhilleachoibhéis in aghaidh an lítir ar a mhéad; fíonta geala agus rosé os cionn 1 bhliain d’aois: 18 milleachoibhéis in aghaidh an lítir ar a mhéad; fíonta dearga os cionn 1 bhliain d’aois: 20 milleachoibhéis in aghaidh an lítir ar a mhéad.

* Uasmhéid dé-ocsaíde sulfair: fíonta geala agus rosé: 200 mg/l. fíonta dearga: 150 mg/l.

* I gcás nach sonraítear teorainneacha, beidh feidhm ag na rialacha dlí atá i bhfeidhm faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 13,5 Aigéadacht iomlán íosta 3,5 gram in aghaidh an lítir, arna léiriú mar aigéad tartarach Aigéadacht luaineach uasta (ina milleachoibhéisí in aghaidh an lítir) Dé-ocsaíd sulfair iomlán uasta (ina milleagraim in aghaidh an lítir)

5. Cleachtais fíonóireachta

5.1. Cleachtais fíoneolaíochta shonracha

1. Cleachtas saothraithe

— Ní mór cleachtais saothraithe thraidisiúnta a úsáid chun fíonchaora ina bhfuil na cáilíochtaí is fearr a fháil. Leis na cleachtais saothraithe uile, ní mór an comhshaol agus cothromaíocht fhiseolaíoch na bhfíniúnacha a urramú. Ní mór saineolas agranamaíoch a úsáid chun fíonchaora a fháil sa riocht is fearr is féidir le haghaidh na fíonóireachta.

— Ní mór an fhíniúin a thraenáil agus úsáid á baint as modh traidisiúnta na gcuacha nó aon mhodh eile lena n-áirithítear an cháilíocht agus an saibhreas cumhra is fearr sna fíonta.

— Is ionann na dlúis phlandaithe íosta agus uasta agus 2 500 agus 9 000 fíniúin in aghaidh an heicteáir faoi seach. I gcás fíonghoirt a cuireadh as an nua ón 1 Eanáir 2013, is ionann na dlúis phlandaithe íosta agus uasta agus 3 000 agus 9 000 fíniúin in aghaidh an heicteáir faoi seach.

— Ní mór uisciúchán a údarú roimh ré agus níor cheart é a dhéanamh ach amháin i gcás inar gá chun go mairfidh na fíniúnacha nó chun cáilíocht na bhfíonchaor a áirithiú nó a fheabhsú.

— Ba cheart an bhuaint a dhéanamh de láimh más féidir. Ní féidir fíonta faoi chosaint a tháirgeadh ach ó fhíonchaora a bhfuil neart alcóil féideartha íosta 12,5 % de réir toirte acu i gcás cineálacha dearga agus 12 % de réir toirte acu i gcás cineálacha geala.

2. Srianadh ábhartha maidir leis na fíonta a dhéanamh

— Ní mór cleachtais thraidisiúnta a leanúint nuair a thairgtear úrfhíon agus úsáid á baint as teicneolaíocht atá dírithe ar cháilíocht na bhfíonta a bharrfheabhsú. Agus úrfhíon nó fíon á n-eastóscadh agus á scaradh ó na craicne/ón marc, ní mór brú iomchuí a chur air chun a áirithiú nach sáraíonn an ráta eastósctha 65 lítear fíona in aghaidh 100 kg fíonchaor buainte.

— Ní mór fíonta ar a mbeidh an sonrúchán “vino de finca” a tháirgeadh agus a thabhairt chun cineáil go hiomlán ar leithligh ó fhíonta eile san fhíonlann agus ní mór dóibh a bheith in-sainaitheanta i gcónaí. Tá an uastáirgeacht údaraithe le haghaidh fíonchaora a úsáidfear chun vino de finca a tháirgeadh 15 % níos ísle ná an teorainn a leagtar síos le haghaidh an STFC. Ba cheart táirgí den cháilíocht is airde a bheith mar thoradh ar na teicnící a úsáidtear i mbuaint, iompar agus láimhseáil na bhfíonchaor, ar an mbrú, ar an rialú coipthe, ar na cleachtais fhíoneolaíocha a chuirtear i bhfeidhm le linn an phróisis fíonóireachta agus ar theacht chun cineáil an fhíona.

— Ní mór fíonta atá údaraithe tagairt a dhéanamh d’aonad geografach níos lú ar a lipéadú a tháirgeadh agus a thabhairt chun cineáil ar leithligh ó fhíonta eile san fhíonlann agus a bheith in-sainaitheanta i gcónaí.

5.2. Uastáirgeacht

1. Cineálacha fíonta dearga 6 000 cileagram fíonchaor in aghaidh an heicteáir

2. 39 heictilítear in aghaidh an heicteáir

3. Cineálacha fíonta geala 8 000 cileagram fíonchaor in aghaidh an heicteáir

4. 52 heictilítear in aghaidh an heicteáir

5. Cineálacha dearga atá beartaithe chun vino de finca a tháirgeadh 5 100 cileagram fíonchaor in aghaidh an heicteáir

6. 33.15 heictilítear in aghaidh an heicteáir

7. Cineálacha geala atá beartaithe chun vino de finca a tháirgeadh 6 800 cileagram fíonchaor in aghaidh an heicteáir

8. 44,2 heictilítear in aghaidh an heicteáir

9. Cineálacha dearga a fhástar i ndáileachtaí ard-dlúis (5 000 go 9 000 fíniúin in aghaidh an heicteáir). Le haghaidh gach fíniúna a cuireadh mar chuid de tháirgeadh a sháraíonn 5 000 fíniúin in aghaidh an heicteáir, cuireadh 0,5 kg leis an uastáirgeacht. 6 000 cileagram fíonchaor in aghaidh an heicteáir

10. 39 heictilítear in aghaidh an heicteáir

11. Cineálacha geala a fhástar i ndáileachtaí ard-dlúis (5 000 go 9 000 fíniúin in aghaidh an heicteáir). Le haghaidh gach fíniúna a cuireadh mar chuid de tháirgeadh a sháraíonn 5 000 fíniúin in aghaidh an heicteáir, cuireadh 0.5 kg leis an uastáirgeacht. 8 000 cileagram fíonchaor in aghaidh an heicteáir

12. 52 heictilítear in aghaidh an heicteáir

13. Cineálacha dearga atá le húsáid chun fíon a bhfuil an tásc “vila” air a tháirgeadh 5 000 cileagram fíonchaor in aghaidh an heicteáir

14. 32.5 heictilítear in aghaidh an heicteáir

15. Cineálacha geala atá le húsáid chun fíon a bhfuil an tásc “vila” air a tháirgeadh 7 000 cileagram fíonchaor in aghaidh an heicteáir

16. 45.5 heictilítear in aghaidh an heicteáir

17. Cineálacha dearga atá le húsáid chun fíon a bhfuil an tásc “paraje” nó an tásc “viña clasificada” air a tháirgeadh 4 000 cileagram fíonchaor in aghaidh an heicteáir

18. 26 heictilítear in aghaidh an heicteáir

19. Cineálacha geala atá le húsáid chun fíon a bhfuil an tásc “paraje” nó an tásc “viña clasificada” air a tháirgeadh 6 000 cileagram fíonchaor in aghaidh an heicteáir

20. 39 heictilítear in aghaidh an heicteáir

21. Cineálacha dearga atá le húsáid chun fíon a bhfuil an tásc “gran viña clasificada” air a tháirgeadh 3 000 cileagram fíonchaor in aghaidh an heicteáir

22. 19,5 heictilítear in aghaidh an heicteáir

23. Cineálacha geala atá le húsáid chun fíon a bhfuil an tásc “gran viña clasificada” air a tháirgeadh 4 000 cileagram fíonchaor in aghaidh an heicteáir

24. 26 heictilítear in aghaidh an heicteáir

6. Limistéar geografach críochaithe

Bellmunt del Priorat; Gratallops; El Lloar; La Morera de Montsant agus an sráidbhaile Escaladei atá ceangailte leis; Poboleda; Porrera; Torroja del Priorat; La Vilella Alta; La Vilella Baixa; an chuid thuaidh de bhardas Falset lena gcuimsítear polagáin cadastracha 1, 4, 5, 6, 7, 21 agus 25 ina n-iomláine, dáileachtaí 38, 39, 40, 71, 92, an chuid thiar de 93 (1.69 ha), 96, 97, 98, 99, 100, 101, an chuid thuaidh de 102 (0.16 ha), 103, 104, 105, 106, 107, 108, 109, 110, 111, 112, 113, 114, 115, 116, 117, 118, 119, 120, 121, 122, 123, 124, 126, 128, 129, 130, 146, 147, 149 agus 150 i bpolagán 2, dáileachtaí 1, 2, 3, 4, 5, 6, 7, 8, 9, 10,12, 13, 14, 15, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35,36, 37, 38, 39, 40, 41, 42, 43, 44, 45, 46, an chuid thuaidh de 47 (17 ha), an chuid thuaidh de 50 (2.6 ha), an chuid thuaidh de 52 (3 ha), an chuid thuaidh de 53 (14 ha), 54, 55, 56, 57, 58, 59 agus 60 i bpolagán 3, dáileachtaí 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, an chuid thuaidh de 28 (1.36 ha), an chuid thuaidh de 29 (3.85 ha), 63, 69, 72, 73, 74 agus 75 i bpolagán 19, dáileachtaí 18, 19, 20, 21, an chuid thuaidh de 27 (1.36 ha), an chuid thuaidh de 28 (2.04 ha), 31, 34, 35, 36, 37, 38, 39, 40, 41, 42, 43, 44, 45, 46, 47, 48, 49, 50, 51, 52, 53, 54, 55, 56, 57, 58, an chuid thuaidh de 65 (0.85 ha), 67, 69, 70, 71, 75, 76, 77 agus 78 i bpolagán 20, dáileachtaí 25, 26, 27, 28, 29, 30, 31, 32, 33, 34, 35, 36, 37, 38, 39 agus 40 i bpolagán 22 agus dáileachtaí 9, 11, 12, 13, 14, 15 16, 17, 18, 20, 21, 22, 23, 24, 25, 26, 27, 28, 29, 30, 36, 38, 39, 40, 41, 42, 43, 44, 45, 46, 47 agus 48 i bpolagán 24; agus an chuid thoir de bhardas Molar lena gcuimsítear polagáin 5, 6 agus 7 ina n-iomláine, an chuid thoir de dháileacht 8 (0.45 ha) agus dáileachtaí 9, 10, 11, 12, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 37, 39, 40, 44, 49, 50, 51, 52, 53, 54, 55, 60, 62, 63, 65 agus 68 i bpolagán 4, dáileachtaí 29, 30, 31, 38, 39, 40, 41, 42, 43, 44, 45, 46, 47, 48, 49, 50, 51, 52, 53, 54, 55, 56 57, 58, 59, 60, 61, 62, 63, 64, 65, 66, 67, 68, 69, 71, 72, 73, 74, 75, 76, 77, 78, 79, 80, 81, 82, 84, 85, 86, 87, 88, 89, 90, 91, 92, 93, 94, 95, 96, 97, 98, 99, 100, 101, 102, 103, 105, 106, 107, 108, 109, 110, 111, 112, 113, 114, 115, 116, 117, 118, 119, 120, 121, 122, 123, 124, 125, 126, 127, 128, 129, 130, 131, 132, 133, 134, 135, 136, 137, 138, 139, 140, 141, 142, 143, 144, 145, 146, 147, 148, 149, 150, 151, 152, 153, 154, 155, 156, 157, 158, 159, 160, 161, 162, 163, 164, 165, 166, 167, 169, 170, 171, 172, 173, 174, 176, 194, 197, 198, 201, 203, 204, 205, 206, 207, 208, 209, 211 agus 212 i bpolagán 8, dáileachtaí 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 33, 34, 38, 39, 40, 44 agus 45 i bpolagán 9, agus dáileachtaí 8, 13, 20, 21, 22, 23, 24, 25, 26, 27, 28, 35, 36, 37, 38, 39, 41, 42, 43, 44, 48, 49, 50, 51, 52, 53, 55, 56, 57, 58, 59, 60, 61, 62, 63, 64, 65 agus 72 i bpolagán 10.

7. Cineál/cineálacha fíniúna

GARNACHA TINTA

MAZUELA – CARIÑENA

MAZUELA – SAMSÓ

8. Tuairisc ar an nasc (na naisc)

Tá an talamh, atá an-chnocach, comhdhéanta d’ábhar ón Ré Phailéasóch, slinn ón Tréimhse Dheavónach agus ón Tréimhse Charbónmhar don chuid is mó. Is í an tslinn is sine atá le fáil sa Chatalóin í a bhfuil baint aici le fíonsaothrú. Cruthaítear na hithreacha éadoimhne, nach bhfuil mórán ábhair orgánaigh iontu, go príomha trí bhriseadh suas na slinne, ar a dtugtar llicorell nó llicorella sa Chatalóinis. Scaipeann fréamhacha na bhfíniúnacha síos idir na bloghanna slinne agus iad ar thóir uisce agus cothaitheach, rud a thugann saintréithe mianracha do na fíonta.

I dtéarmaí aeráide, le hiargúltacht choibhneasta an limistéir ó thionchar na farraige agus, an tráth céanna, leis an gcosaint a sholáthraíonn Sierra de Montsant ó na gaotha fuara aduaidh, bíonn meánteocht bhliantúil idir 14 agus 12 chéim ann (sa chuid is ísle den limistéar atá suite i mbunchnoic Sierra de Montsant). Mar sin féin, tá difríocht shuntasach teochta ann idir lá agus oíche, go háirithe le linn an tsamhraidh, nuair is féidir leis na teochtaí íosta a bheith chomh híseal le 12 chéim istoíche agus is féidir leis na teochtaí uasta buaic 40 céim a bhaint amach ag meán lae. Is féidir le dromchla na hithreach creagaí teochtaí níos airde fós a bhaint amach. Tá na héagsúlachtaí teochta seo fabhrach do phróiseas aibithe céim ar chéim agus d’fhorbairt inmhianaithe na gcomhdhúl feanólach sna fíonchaora.

In éineacht le comhdhéanamh geolaíoch na talún agus struchtúr sonrach na hithreach, tá an bháisteach bhliantúil íseal (idir 400 agus 500 lítear in aghaidh an mhéadair chearnaigh) agus na gaotha aniar aduaidh, a chuireann taise dromchla ag galú go tapa, fabhrach d’aibiú mall agus iomlán na dtorthaí ar an bhfíniúin, agus dá bhrí sin, is féidir iad a bhaint ag an aibíocht is fearr. Os a choinne sin, leis na hithreacha crua agus an aeráid thirim, cuirtear bac ar fhás na bhfíniúnacha go ginearálta. Mar sin féin, fágann sé sin go mbíonn ráta tarlaithe íseal galair sna plandaí, rud a áirithíonn go mbíonn fíonchaora ardcháilíochta ann.

Leis na tosca nádúrtha seo agus le saintréithe na bhfíonghort, tugtar blas, tathag agus struchtúr d’fhíonta Priorat.

Fágann siad freisin go mbíonn na fíonta ó na chéad bhuainte (fíonta geala, rosé agus dearga) glé agus geal, go mbíonn dea-bholaithe torthaíocha ar leith agus saintréithe mianracha suntasacha acu, go mbíonn siad úr ó thaobh aigéadachta agus go mbíonn iarbhlas comhsheasmhach acu.

Is a bhuí leis an gcion ard siúcra a bhíonn i bhfíonchaora Priorat áirithe a bhíonn na saintréithe sonracha ag na fíonta licéir. Go stairiúil, leis an gcion ard siúcra atá tipiciúil i bhfíonchaora Priorat, spreagadh táirgeadh líon mór fíonta a bhfuil milseacht iarmharach agus/nó neart alcóil ard acu. Féadfar fíonta a bhfuil méid ard alcóil iontu a tháirgeadh a bhuí le haibiú céim ar chéim cineálacha amhail Garnacha, ar fíonta iad a choinníonn castacht agus úire an bhunchineáil.

Is fíonta iad na fíonta rancio nach mbíonn siúcraí iarmharacha iontu ach a mbíonn cion ard mianraí iontu, a tháirgtear trí phróiseas ocsaídiúcháin i mbairillí darach nó i gcoimeádáin ghloine. Le linn an phróisis ocsaídiúcháin, faigheann na fíonta roinnt dea-bholaithe treasacha, lena n-áirítear dea-bholaithe de thorthaí triomaithe, chomh maith lena ndath saintréitheach atá idir dearg ar dhath an rúibín agus donn le himireacha terracotta.

Déantar na fíonta licéir milse a tháirgeadh trí fhíonóireacht fíonchaor a bhfuil tiúchan ard siúcra iontu. A luaithe a fhaightear neart alcóil nádúrtha 8 % de réir toirte, cuirtear alcól fíonchaor leo go dtí go mbaintear neart 15 % de réir toirte amach. Is iad an chuma ghlan, dea-bholaithe de thorthaí triomaithe, struchtúr maith sa bhéal agus milseacht inaitheanta na saintréithe is mó a bhíonn ag na fíonta.

Táirgtear na fíonta mistela ó úrfhíon a gcuirtear alcól fíonchaor leis go dtí go mbaintear neart alcóil 15 % de réir toirte amach. Tarlaíonn sé seo trí phróiseas trasdoirte i gcaitheamh 7 lá, rud a choisceann na siúcraí nádúrtha ar choipeadh. Is iad a ndea-bholaithe bláthacha agus a ndea-bholaithe de thorthaí úra a bhfuil bolaithe spíosracha suntasacha acu na saintréithe is mó a bhíonn ag na fíonta.

Táirgtear na fíonta atá milis go nádúrtha ó úrfhíonta atá an-saibhir ó thaobh siúcraí, a choiptear go páirteach suas le neart nádúrtha íosta 7 % de réir toirte agus a fhorlíontar ansin le halcól fíonchaor suas le neart 15 % ar a laghad de réir toirte. Is iad a ndea-bholaithe torthaíocha, spíosracha a bhfuil bolaithe de thorthaí triomaithe acu na saintréithe is mó a bhíonn ag na fíonta.

Is deacair agus costasach í an fhíonóireacht ar na cnoic agus ar fhánaí géara an limistéir seo agus faightear táirgeachtaí ísle mar gheall orthu sin. Mar sin féin, is iad seo na dálaí lena gcumasaítear fíonta tiubhaithe ardcháilíochta a bhfuil neart alcóil ard iontu a tháirgeadh – neart lena dtugtar dea-bholaithe míne agus éadroma so-aitheanta dóibh. I gcás na bhfíonta a dhéantar as fíonchaora ró-aibí, triomaítear na fíonchaora nó fágtar na torthaí aibí ar an bhfíniúin ar feadh i bhfad, rud a chuireann an taise ag galú. Bíonn na teicnící seo ina gcúis le fíonchaora a mbíonn tiúchan an-ard siúcraí nádúrtha iontu, a bhíonn mar bhunús leis na fíonta sin a tháirgeadh. Bíonn neart alcóil nádúrtha íosta 15 % de réir toirte sna fíonta, nach méadaítear go saorga, agus is iad na saintréithe is mó a bhíonn acu na dea-bholaithe treasacha de thorthaí triomaithe agus an struchtúr maith sa bhéal a bhíonn acu.

9. Coinníollacha breise fíor-riachtanacha (pacáistiú, lipéadú, ceanglais eile)

Creat dlíthiúil:

Sa reachtaíocht náisiúnta

An cineál coinníll bhreise:

Pacáistiú laistigh den limistéar geografach críochaithe

Tuairisc ar an gcoinníoll:

Cúiseanna:

— Inrianaitheacht níos fearr: nuair a chuirtear srian le gluaiseacht fíonta cuidítear lena áirithiú gur féidir iad a shainaithint.

— Chun dochar don cháilíocht a sheachaint. Cuirtear saoráidí buidéalaithe an limistéir in oiriúint do cháilíocht agus do chainníocht an fhíona. Seachnaítear damáiste teasa agus solais agus moill trí am iompair a laghdú.

— Is minic is féidir tionscnamh an fhíona a shainaithint leis an áit ina gcuirtear an fíon i mbuidéil. Dá ndéanfaí buidéalú laistigh agus lasmuigh den limistéar araon, d’fhéadfaí dochar a dhéanamh do mhuinín tomhaltóirí a chreideann go ndéantar gach céim de tháirgeadh fíona STFC faoi mhaoirseacht na sealbhóirí cosanta.

Ní féidir buidéalú lasmuigh den limistéar a chur i gcomparáid le buidéalú a dhéantar laistigh den limistéar, ach ag saoráid atá difriúil leis an tsaoráid inar táirgeadh an fíon óir:

— ní mór aon seoladh bulcfhíona laistigh den limistéar a bheith údaraithe;

— ní fhéadfaidh ach fíonlanna údaraithe a chomhlíonann ceanglais theicniúla áirithe buidéalú a dhéanamh;

— ní fhéadfaidh na fíonlanna údaraithe ach fíonchaora, úrfhíonta nó fíonta a fháil, agus fíonta a tháirgeadh agus a bhuidéalú, a chumhdaítear faoin STFC;

— le beagmhéid an limistéir chríochaithe, ráthaítear gur féidir amanna iompair a choinneáil chomh híseal agus is féidir; agus

— fanann an fíon ina mhiocraeráid agus ní dhéantar athruithe teochta ná airde air, rud a d'fhéadfadh é a thabhairt chun cineáil roimh am.

Creat dlíthiúil:

Sa reachtaíocht náisiúnta

An cineál coinníll bhreise:

Forálacha breise a bhaineann le lipéadú

Tuairisc ar an gcoinníoll:

Ní mór séala dearbhaithe aonúsáide nó lipéad uimhrithe a bheith ar gach cineál pacáistithe, ar séala é a chuirtear air san fhíonlann féin.

Ní mór an téarma agus an t-ainm traidisiúnta “Denominación de Origen Calificada Priorat” (STFC “Priorat”) a léiriú go feiceálach ar lipéadú fíonta i mbuidéil, sa réimse radhairc céanna leis an bhfaisnéis éigeantach. Ní fhéadfaidh na litreacha a úsáidtear chun “Priorat” a chur in iúl a bheith níos airde ná 4 mm, agus ní fhéadfaidh na litreacha a úsáidtear le haghaidh “Denominación de Origen Calificada” (STFC) a bheith níos airde ná 2 mm.

Ina theannta sin, ní mór bardas nó cód poist an bhuidéalaí nó an tseoltóra a bheith ar an lipéadú. Ní fhéadfaidh na litreacha a úsáidtear chun an bardas a chur in iúl a bheith níos airde ná 3 mm, seachas i gcás ina gcomhfhreagraíonn an tásc sin d’aonad geografach níos lú atá incháilithe lena úsáid agus a bhfuil an t-ainm sin ann.

Ní mór an sonrúchán “vino de finca” a áireamh ar an lipéadú más infheidhme, in éineacht le hainm an STFC.

Níor cheart na tásca “vino de vila de ...”, “paraje ...”, “viña clasificada ...” agus “gran viña clasificada ...” a bhfuil ainm aonaid gheografaigh níos lú ina ndiaidh a úsáid ar an lipéadú ar tháirgí nach gcomhlíonann na ceanglais a leanas:

— gur fásadh na fíonchaora uile san aonad geografach níos lú atá i gceist;

— nach sáraíonn táirgeacht na bhfíonchaor in aghaidh an heicteáir teorainneacha áirithe;

— go mbíonn na fíniúnacha os cionn aois áirithe;

— gur ó na cineálacha Mazuela, Garnacha Tinta, Garnacha Blanca nó Garnacha Peluda 60 % ar a laghad de na fíonchaora a úsáidtear chun an fíon a dhéanamh (90 % i gcás fíonta a bhfuil an tásc “gran viña clasificada” le feiceáil orthu).

Nasc chuig an tsonraíocht táirge

http://incavi.gencat.cat/.content/005-normativa/plecs-condicions-do-catalanes/Arxius-plecs/PC-Priorat-DOQ-nov-21-control-de-canvis.pdf

(1) IO L 9, 11.1.2019, lch. 2.